Zmluva o dielo

uzavretá podľa ust.§ 536 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej iba „zmluva“)

medzi zmluvnými stranami:

**Objednávateľ:** Stredná odborná škola služieb a lesníctva

Sídlo : Kolpašská 1586/9, 969 56 Banská Štiavnica

Štatutárny orgán: PhDr. Viera Gregáňová, riaditeľka

IČO : 42317673

DIČ: 2024134453

Bankové spojenie : Štátna pokladnica, Bratislava

Číslo účtu : SK85 8180 0000 0070 0052 5896

Telefón/ fax : 0911 240 901

Email: riaditel@sosbs.sk

(ďalej iba **„Objednávateľ“** na strane jednej)

**Zhotoviteľ**:

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

(ďalej len **„Zhotoviteľ“** na strane druhej a spolu s Objednávateľom ďalej len „**zmluvné strany**“)

**Čl. I Preambula**

Táto zmluva je uzavretá na základe verejného obstarávania, ktoré uskutočnil objednávateľ, ako výsledok zadávania jednoduchej zákazky postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) ,

**Čl. II Predmet zmluvy**

1. Predmetom tejto zmluvy je dodávka a inštalácia 98 ks žalúzii podľa špecifikácie predmetu zmluvy, ktorá tvorí prílohu č. 1 tejto zmluvy.
2. Zhotoviteľ sa zaväzuje dodať predmet zmluvy podľa prílohy č.1 tejto zmluvy v predpísanom množstve a podľa požadovanej špecifikácie a v štandardnej kvalite zodpovedajúcej všetkým technickým normám SR. Objednávateľ sa zaväzuje tento dodávku a inštaláciu tovaru prevziať a zaplatiť zaň dohodnutú cenu podľa článku III: Objednávateľ sa zaväzuje spolupôsobiť s zhotoviteľom.
3. Lehota dodania tovaru je: najneskôr do 22.12.2020
4. Adresa dodania predmetu zmluvy je: Kolpašská 1586/9, 969 56 Banská Štiavnica – budova školy
5. Spolu s dodaním predmetu a služby zmluvy budú objednávateľovi odovzdané nasledovné doklady:

* daňový doklad
* dodací list alebo preberací protokol. Pri prevzatí predmetu podpíšu zmluvné strany prostredníctvom svojich poverených zástupcov dodacie a montážne listy alebo preberacie protokoly, ktoré budú prílohou daňového dokladu.

1. Odovzdanie bude vykonané povereným zástupcom zhotoviteľa a prevzatie zástupcom objednávateľa, v mieste dodania po dohode. Zhotoviteľ je povinný vyrozumieť objednávateľa o pripravenosti predmetu zmluvy k odovzdaniu a inštalácii minimálne 2 pracovné dni vopred.
2. Predmet zmluvy uvedený v čl. II. Tejto zmluvy je splnený jeho prevzatím a podpísaním preberajúceho protokolu zástupcom objednávateľa.
3. Zhotoviteľ je povinný pri dodaní predmetu zmluvy odovzdať objednávateľovi všetky doklady nevyhnutné k jeho prevzatiu a používaniu, ako aj doklady uvedené v bode 5.
4. Zhotoviteľ vyhlasuje, že predmet zmluvy dodávaný v rámci tejto zmluvy je doteraz nepoužívaný a jeho technické a prevádzkové parametre sa zhodujú s parametrami uvádzanými ich výrobcom, tovar je nový, prvotriedneho vyhotovenia a z prvotriednych materiálov.

**Čl. III Cena predmetu zákazky**

1. Cena predmetu zákazky za predmet zmluvy je stanovená na základe výsledku a vyhodnotenia cenových ponúk zo dňa ...............
2. Cena za predmet zmluvy v EUR je: ..................... EUR s DPH

Celková cena dodávky bez DPH: ........................... EUR

% DPH : ............................ EUR

Spolu cena s DPH: ............................ EUR

Slovom:

Dohodnutá cena za predmet zákazky celkom je stanovená ako cena v čase podpisu tejto zmluvy.

1. Dohodnutá cena je splatná na základe daňového dokladu (faktúry) zhotoviteľa, ktorá bude objednávateľovi odovzdaná súčasne s predmetom zmluvy. Faktúra musí obsahovať náležitosti daňového dokladu a špecifikáciu ceny. Súčasťou faktúry musí byť dodací list alebo preberací protokol. Lehota splatnosti faktúry je 30 dní odo dňa jej doručenia. Pre účely tejto zmluvy sa za deň úhrady považuje deň pripísania príslušnej finančnej sumy na účet zhotoviteľa.
2. V cene tovaru je zahrnutá dodávka tovaru vrátane inštalácie a montáže.

**Č. IV**  **Odstúpenie od zmluvy**

1. Ak zhotoviteľ poruší povinnosti ustanovené touto zmluvou, tovar a montáž má vady.

2. Odstúpením od zmluvy zanikajú všetky práva a povinnosti zmluvných strán z tejto zmluvy, pričom obidve zmluvné strany sú povinné vrátiť si plnenie poskytnuté pred odstúpením od tejto zmluvy.

**Čl. V Práva a povinnosti zmluvných strán**

**Zhotoviteľ je povinný:**

1. Dodať predmet zmluvy objednávateľovi riadne a včas, v požadovanom rozsahu a množstve, v bezchybnom stave a dohodnutej kvalite na základe dohody, čo potvrdí preberacím protokolom.

**Objednávateľ je povinný:**

1. Zaplatiť za tovar a službu dohodnutú cenu a prevziať tovar a službu v súlade s touto zmluvou.

**Čl. VI Záručná doba**

1. Záručná doba začína plynúť odo dňa, kedy kupujúci tovar podľa odovzdávacieho a

preberacieho protokolu prevzal od predávajúceho aj s príslušnými dokladmi.

1. Záručná doba neplynie po dobu, počas ktorej sú na zakúpenom a inštalovanom tovare v rámci záručnej opravy odstraňované vady, za ktoré zodpovedá zhotoviteľ a objednávateľ nemôže tovar používať.
2. Všetky záručné opravy a odstraňované vady budú realizované na náklady zhotoviteľa vrátane nákladov na dopravu.
3. Nároky vyplývajúce zo záruky nie je možné uplatňovať v tých prípadoch, ak objednávateľ preukázateľne nedodržal návod na obsluhu.

**Čl. VII Zmluvné pokuty a úroky z omeškania**

1. V prípade nedodržania termínu dodania predmetu zmluvy, zhotoviteľ zaplatí objednávateľovi zmluvnú pokutu vo výške 0,025% z ceny nedodaného tovaru a služby za každý aj začatý deň omeškania s plnením predmetu zmluvy. Popri zmluvnej pokute má kupujúci právo požadovať aj náhradu škody prevyšujúcu výšku zmluvnej pokuty.
2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025% z fakturovanej čiastky za každý deň omeškania so zaplatením.

**Čl. VIII Zánik zmluvy**

1. V prípade omeškania zhotoviteľa s dodávkou predmetu zmluvy o viac ako 30 dní si objednávateľ vyhradzuje právo od zmluvy okamžite odstúpiť.
2. Pri podstatnom porušení povinností vyplývajúcich z tejto zmluvy môže oprávnená strana okamžite písomne od zmluvy odstúpiť a požadovať od povinnej strany náhradu škody, ktorá jej vinou vznikla, v súlade s platnou právnou úpravou. Zmluvné strany sa dohodli, že za podstatné porušenie zmluvných povinností budú považovať porušenie akejkoľvek povinnosti vyplývajúcej z tejto zmluvy. Úplná alebo čiastočná zodpovednosť zmluvnej strany je vylúčená v prípade zásahu vyššej moci alebo rozhodnutia orgánu štátnej správy Slovenskej republiky.
3. Zmluvu je možné zrušiť dohodou zmluvných strán.

**Čl. IX Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.
2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.
3. Táto zmluva je vyhotovená v dvoch vyhotoveniach, z ktorých každé má platnosť originálu. Každá zmluvná strana obdrží jedno vyhotovenie tejto zmluvy.
4. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.
5. Zmluvné strany výslovne súhlasia so zverejnením dohody v jej plnom rozsahu vrátane príloh a dodatkov v centrálnom registri zmlúv.
6. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

V Banskej Štiavnici, dňa ................ V ...........................dňa ....................

Objednávateľ SOŠ služieb a lesníctva Zhotoviteľ:

Kolpašská 1586/9, Banská Štiavnica

PhDr. Viera Gregáňová

riaditeľka školy